มันนี่ทูเดย์
กรุงเทพชวนออม
17 ม.ค. 2560

กรุงเทพชวนออม
ธนาคารกรุงเทพชวนเยาวชนไทยออมด้วยการฝากเงินเป็นประจำเท่ากันทุกเดือนต่อเนื่อง 24 เดือนขึ้นไป กับบัญชีเงินฝากสินมัธยะทรัพย์ทวี-บัวหลวงคิดส์ และสินมัธยะทรัพย์ทวี อัตราดอกเบี้ยพิเศษสูงกว่าเงินฝากประจำ รวมทั้งได้รับการยกเว้นภาษีดอกเบี้ย และผู้ฝากตั้งแต่ 500 บาทขึ้นไป รับกระปุก พอเพียง ฟรี! ตั้งแต่วันที่ 14 ม.ค-31 มี.ค. 2560 หรือจนกว่ากระปุกจะหมด
ฝาก ธอส.ดอกเบี้ยสูง
ธนาคารอาคารสงเคราะห์ (ธอส.) เปิดตัวเงินฝากออมทรัพย์รับสุขอัตราดอกเบี้ย 1.5% ต่อปี ตั้งแต่วันที่เปิดบัญชีถึงวันที่ 9 ส.ค. 2560 และวันที่ 10 ส.ค. 2560-10 มี.ค. 2561 รับอัตราดอกเบี้ยสูง 1.8% ต่อปี (อัตราดอกเบี้ยเฉลี่ย 1.65% ต่อปี) หลังจากนั้นผู้ฝากจะได้รับอัตราดอกเบี้ยเท่ากับเงินฝากออมทรัพย์ตามประกาศธนาคาร เงื่อนไข เพียงเปิดบัญชีเงินฝากครั้งแรกขั้นต่ำ 500 บาท ตั้งแต่วันนี้-24 มี.ค. 2560